gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8010, del 29-03-2017 (2017/2248)

Adjudicació i formalització del contracte número MY16/DEEMA/O/75. Instal·lació de sistemes VRV de climatizació a l'edifici 4L de la Universitat Politècnica de València.
------------------------------------------------------------------------------------------------------------------------------------------------------------------------

### Dades del document

Número de DOGV
:   8010

Data del DOGV
:   29-03-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/2248


Data del document
:   09-03-2017

Organisme emissor
:   Universitat Politècnica de València

Tipus de document
:   Resolució

Descriptors 

:   * contracte d'obres
    * adjudicació de contracte administratiu

Adjudicació i formalització del contracte número MY16/DEEMA/O/75. Instal·lació de sistemes VRV de climatizació a l'edifici 4L de la Universitat Politècnica de València. [2017/2248]  
En compliment del que disposa l'article 154 del Reial decret legislatiu 3/2011, de 14 de novembre, pel qual s'aprova el Text Refós de la Llei de contractes del sector públic, es fa pública l'adjudicació següent:  
  
  
1) Entitat adjudicadora  
a) Organisme: Universitat Politècnica de València.  
b) Dependència: Servei de Contractació.  
c) Número d'expedient: MY16/DEEMA/O/75.  
  
2) Objecte del contracte  
a) Tipus de contracte: obres.  
b) Descripció de l'objecte: instal·lació de sistemes VRV de climatizació a l'edifici 4L de la Universitat Politècnica de València.  
c) Lot 1: instal·lació de sistemes VRV de climatizació a l'edifici 4L de la Universitat Politècnica de València.  
d) CPV (referència de nomenclatura): 45331200-8.  
  
3) Tramitació, procediment i forma d'adjudicació  
a) Tramitació: ordinària.  
b) Procediment: negociat sense publicitat.  
c) Forma: negociat.  
  
4) Pressupost base de licitació:   
131.119,39 euros (IVA exclòs).  
  
5) Valor estimat del contracte:   
131.119,39 euros (IVA exclòs).  
  
6) Adjudicació i formalització del contracte  
a) Data d'adjudicació: 16 de febrer de 2017.  
b) Data de formalització del contracte: 24 de febrer de 2017.  
c) Contractista: Fulton, SA.  
d) Nacionalitat: Espanya.  
e) Import d'adjudicació: 110.734,52 euros (IVA exclòs).  
  
València, 9 de març de 2017.- El rector. Francisco José Mora Mas.
Diari Oficial de la Generalitat Valenciana


Sumari del DOGV 8149, del 16-10-2017 (2017/8633)

Convocatòria per a la provisió en propietat d'una plaça d'agent de recaptació.
------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8633


Data del document
:   02-10-2017

Organisme emissor
:   Ajuntament d'Alginet

Tipus de document
:   Anunci

Descriptors 

:   * Alginet
    * concurs administratiu

Convocatòria per a la provisió en propietat d'una plaça d'agent de recaptació. [2017/8633]  
Per Resolució d'Alcaldia número 1166/2017, de 29 d'agost s'han aprovat les bases que regiran la provisió d'una plaça d'agent de recaptació vacant en la plantilla de personal d'aquest ajuntament, per promoció interna, per mitjà de concurs oposició.  
En el Butlletí Oficial de la Província de València número 178, de 14 de setembre de 2017, s'han publicat íntegrament les bases que han de regir la convocatòria.  
El termini de presentació de sol·licituds serà de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.  
Cosa que es fa pública perquè en prengueu coneixement.  
  
Alginet, 2 d'octubre de 2017.- L'alcalde: José Vicente Alemany Motes.
Diari Oficial de la Generalitat Valenciana


Sumari del DOGV 7989, del 28-02-2017 (2017/1581)

Extracte de la Resolució de 15 de febrer de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per al foment de la utilització racional de l'aigua en aprofitaments hidràulics i regadius.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7989

Data del DOGV
:   28-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1581


Data del document
:   15-02-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Correcció d'errades

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 15 de febrer de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per al foment de la utilització racional de l'aigua en aprofitaments hidràulics i regadius. [2017/1581]  
BDNS (Identif.): 333573.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran ser beneficiaris d'aquestes ajudes les comunitats de regants i altres entitats de reg de la Comunitat Valenciana, legalment constituïdes.  
  
  
Segon. Objecte  
Millorar els sistemes de regadiu de les entitats de reg de la Comunitat Valenciana, de manera que s'optimitzen l'ús i la gestió dels recursos hídrics disponibles, al temps que es promouen formes de cultiu en comú de les explotacions agràries.  
  
Tercer. Bases reguladores  
Ordre de 17 de gener de 2008, de la Conselleria d'Agricultura, Pesca i Alimentació, per la qual s'aproven les bases reguladores per a la concessió d'ajudes a les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius.  
  
Quart. Quantia  
Cinc milions sis-cents vint-i-cinc mil euros.  
  
Cinqué. Termini de presentació de sol·licituds  
Un mes comptador a partir de l'endemà de la publicació de la present resolució.  
  
València, 15 de febrer de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 7964, del 24-01-2017 (2016/10769)

Notificació de la sentència dictada en el judici verbal número 12/2013.
-----------------------------------------------------------------------

### Dades del document

Número de DOGV
:   7964

Data del DOGV
:   24-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10580


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 12/2013. [2016/10848]  
Procediment: judici verbal (250.2) 000012/2013.  
Demandant: Comunitat de Propietaris Edifici Venezuela.  
Procuradora: Erundina Torregrosa Grima.  
Demandats: Ralf Karl Neitzel i Frank Neitzel.  
En aquest procediment de judici verbal (250) amb el número 000012/2013 s'ha dictat la sentència en què consta, com a demandant, la Comunitat de Propietaris Edifici Venezuela i, com a demandats, Ralf Karl Neitzel i Frank Neitzel.  
De conformitat amb la Instrucció 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
El termini per a recórrer és de 20 dies, i cal dipositar 50 euros en el compte de consignacions del jutjat excepte si és beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes establits en la Llei orgànica de protecció de dades.  
  
  
Torrevieja, 28 d'octubre de 2016.- El lletrat de l'Administració de justícia: José Antonio Villalgordo Cárceles.
Diari Oficial de la Generalitat Valenciana


Sumari del DOGV 8008, del 27-03-2017 (2017/2489)

Extracte de la Resolució de 21 de març de 2017, de la Conselleria d'Educació, Investigació, Cultura i Esport, per la qual es convoquen ajudes per a infraestructures i equipament d'R+D+I PO FEDER 2014-2020.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2489


Data del document
:   21-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 21 de març de 2017, de la Conselleria d'Educació, Investigació, Cultura i Esport, per la qual es convoquen ajudes per a infraestructures i equipament d'R+D+I PO FEDER 2014-2020. [2017/2489]  
BDNS (Identif.): 339511  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet del qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Primer. Beneficiaris  
Les universitats públiques valencianes i els consorcis públics d'investigació adscrits a la Generalitat Valenciana, no pertanyents al sector sanitari.  
  
Segon. Objecte  
Subvenció per a l'exercici 2017 per a infraestructures i equipaments d'R+D+I, PO FEDER 2014-2020.  
  
Tercer. Bases reguladores  
Les bases s'arrepleguen en l'Ordre 89/2016, de 22 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a adquisició d'infraestructures i equipament d'R+D+I PO FEDER 2014-2020. (DOGV 28.12.2016).  
  
Quart. Import  
Les subvencions estan dotades amb l'import de 3.097.940 euros, en el programa 542.50, la línia S0104000.  
  
Cinquè. Termini de presentació de sol·licituds  
El termini per a presentació de sol·licituds serà d'un mes comptat des de l'endemà de la publicació de la present convocatòria en el Diari Oficial de la Generalitat Valenciana.  
  
Sisè. Altres dades  
1. Les sol·licituds es presentaran en el model normalitzat que hi ha en l'adreça d'internet http://www.ceice.gva.es/web/ciencia/feder, signades pel representant de l'entitat.  
3. La documentació a aportar és la prevista en l'Ordre 89/2016 de les bases reguladores i en la present convocatòria.  
4. La valoració es realitzarà d'acord amb els criteris establits en la base novena de l'Ordre 89/2016, de 22 de desembre, de la Conselleria d'Educació, Investigació, Cultura i Esport.  
  
València, 21 de març de 2017.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8127, del 14-09-2017 (2017/7953)

ACORD de 8 de setembre de 2017, del Consell, d'autorització de l'expedient de rescabalament EI 15/2017 per obligacions contretes entre 2005 i 2014 amb Logiters Logística, SAU.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8127

Data del DOGV
:   14-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7953


Data del document
:   08-09-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

ACORD de 8 de setembre de 2017, del Consell, d'autorització de l'expedient de rescabalament EI 15/2017 per obligacions contretes entre 2005 i 2014 amb Logiters Logística, SAU. [2017/7953]  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon a la persona titular de la Conselleria de Justícia, Administració Pública, Reformes Democràtiques i Llibertats Públiques resoldre, prèvia l'autorització del Consell, els expedients de rescabalament tramitats per l'esmentada conselleria.  
Per tot això, a proposta de la consellera de Justícia, Administració Pública, Reformes Democràtiques i Llibertats Públiques, el Consell, prèvia deliberació, en la reunió del 8 de setembre 2017,  
  
ACORDA  
  
Primer  
Autoritzar l'aprovació de l'expedient de rescabalament EI 15/2017 per la persona titular de la Conselleria de Justícia, Administració Pública, Reformes Democràtiques i Llibertats Públiques.  
  
Segon  
Autoritzar la imputació al pressupost ordinari de la Conselleria Justícia, Administració Pública, Reformes Democràtiques i Llibertats Públiques de les obligacions adquirides per import de 24.787,02 euros (IVA inclòs), en favor de l'empresa Logiters Logística, SAU, per la prestació de conformitat del servei de depòsit de mercaderies intervingudes judicialment en les instal·lacions de la seua propietat per ordre del Jutjat Penal número 5, de València, des del mes de novembre de 2005 fins al mes de març de 2014 (ambdós inclosos).  
  
València, 11 de setembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7963, del 23-01-2017 (2017/159)

RESOLUCIÓ de 25 de novembre de 2016, de la Universitat Politècnica de València per la qual nomena catedràtic d'universitat Jorge Martínez Bauset.
-------------------------------------------------------------------------------------------------------------------------------------------------

### Dades del document

Número de DOGV
:   7963

Data del DOGV
:   23-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/159


Data del document
:   25-11-2016

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 25 de novembre de 2016, de la Universitat Politècnica de València per la qual nomena catedràtic d'universitat Jorge Martínez Bauset. [2017/159]  
De conformitat amb la proposta elevada per la comissió de selecció encarregada de jutjar el concurs convocat per Resolució de 25 de juliol de 2016 d'aquesta Universitat, núm. 24/2016 (plaça codi: 5582) (BOE 13.08.2016), i presentada per l'interessat la documentació al fet que fa referència el punt onzé de la citada convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i altres disposicions que la desenvolupen, ha resolt:  
  
Nomenar Jorge Martínez Bauset, amb document nacional d'identitat núm. 95827555G, catedràtic d'universitat de la Universitat Politècnica de València, de l'àrea de coneixement Enginyeria Telemàtica, adscrita al Departament de Comunicacions.  
  
Contra la present resolució, que posa fi a la via administrativa, la persona interessada podrà interposar recurs contenciós administratiu davant el jutjat del contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot açò de conformitat amb l'establit en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa-administrativa.  
  
  
València, 11 de novembre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8196, del 22-12-2017 (2017/10464)

Notificació de la sentència dictada en el judici verbal número 92/2017.
-----------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10626


Organisme emissor
:   Jutjat de Primera Instància i Instrucció número 2 de Vila-real

Tipus de document
:   Edicte

Notificació de la sentència dictada en el judici verbal número 92/2017. [2017/10667]  
Demandant/executant: ASISA, Asistencia Sanitaria Interprovincial de Seguros, SA.  
Procuradora: M.ª Jesús Castro Campillo.  
Demandada/executada: Floarea Cornelia Adamcsik.  
Procurador/a: -  
  
«Dispositiva  
Estime íntegrament la demanda formulada per María Jesús Castro Campillo, que actua en nom i representació d'ASISA, Asistencia Sanitaria Interprovincial de Seguros, SA, i condemne Floarea Cornelia Adamcsik a pagar 275,97 euros en concepte de principal, més els interessos legals que aquesta suma produïsca; tot això amb la condemna expressa a costes.  
Notifiqueu aquesta resolució a les parts en la forma prevista per la llei.  
Aquesta resolució és ferma i no s'hi pot interposar cap recurs.»  
  
  
I atés que aquesta demandada, Floarea Cornelia Adamcsik, es troba en parador desconegut, expedisc aquest edicte a fi que li valga de notificació de forma deguda.  
  
Vila-real, 14 de novembre de 2017.- La lletrada de l'Administració de justícia: M.ª Teresa García Grande.
Diari Oficial de la Generalitat Valenciana


Sumari del DOGV 8126, del 13-09-2017 (2017/6908)

Notificació de la sentència dictada en el procediment ordinario número 388/2015.
--------------------------------------------------------------------------------

### Dades del document

Número de DOGV
:   8126

Data del DOGV
:   13-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6908


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinario número 388/2015. [2017/6908]  
Demandant: José Antonio Simó, SL.  
Procuradora: M.ª Pilar Sanz Yuste.  
Demandats: Topimar Peixos Catalans, SL, i Jorge Alejandro Roig.  
Procurador/a: -  
En aquest procediment judici ordinari número 388/2015, seguit a instàncies de José Antonio Simó, SL, contra Topimar Peixos Catalans, SL, i Jorge Alejandro Roig, s'ha dictat la Sentència número 41/2017, de data 13 de febrer de 2017, que, literalment, és com segueix:  
  
  
«Dispositiva  
Estime en allò substancial la demanda formulada per la procuradora la senyora Sanz Yuste, en nom i representació de la mercantil José Antonio Simó, SL, assistida pel lletrat el senyor Colom Centelles, contra la mercantil Topimar Peixos Catalans, SL, i el seu administrador Jorge Alejandro Roig, declarat en situació de rebel·lia processal, i condemne els demandats perquè, conjuntament i solidàriament, abonen a la part actora la quantitat de 16.294,43 euros, més els interessos establits en el fonament de dret tercer d'aquesta sentència; i tot això fent condemna expressa a costes a la part demandada.  
Notifiqueu aquesta resolució a les parts, i feu-los saber que, en contra, s'hi pot interposar un recurs d'apel·lació dins dels 20 dies hàbils següents al que es notifique.  
Per a interposar el recurs, i tret del dret d'assistència jurídica gratuïta o exempció legal, la part recurrent haurà d'haver consignat prèviament, en el compte de dipòsits i consignacions, un dipòsit de 50 euros (DA 15a LOPJ, segons la redacció de la LO 1/2009, de 3 de novembre).»  
  
I atés que Topimar Peixos Catalans, SL, i Jorge Alejandro Roig, es troben en parador desconegut, expedisc aquest edicte a fi que els valga de notificació de forma legal.  
  
Castelló de la Plana, 13 de febrer de 2017.- La lletrada de l'Administració de justícia: Nieves Pérez Ibáñez.
Diari Oficial de la Generalitat Valenciana


Sumari del DOGV 8086, del 18-07-2017 (2017/5818)

Informació pública del procediment de reintegrament per dèficit comptable número C-90/17, sector públic local, Ajuntament d'Altea.
----------------------------------------------------------------------------------------------------------------------------------

### Dades del document

Número de DOGV
:   8086

Data del DOGV
:   18-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5818


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número C-90/17, sector públic local, Ajuntament d'Altea.  
  
 [2017/5818]  
El director tècnic del Departament 3r i secretari en el procediment de reintegrament per dèficit comptable número C-90/17, segons el que s'ha acordat en Providència del conseller de Comptes, de data 15 de juny de 2017, i per a complir el que preveu l'article 68, en relació amb el 73.1, ambdós de la Llei 7/1988, de 5 d'abril, reguladora del funcionament del Tribunal de Comptes, fa saber:  
  
Que en aquest tribunal se segueix procediment de reintegrament per dèficit comptable número C-90/17, del ram: sector públic local (Aj. d'Altea), Alacant, com a conseqüència d'irregularitats en l'adjudicació del contracte relatiu al poliesportiu municipal de la dita localitat.  
  
Cosa que es fa pública amb la finalitat que els legalment habilitats per al manteniment o per a l'oposició a la pretensió de responsabilitat comptable puguen comparéixer en les actuacions, personant-se de forma deguda en el termini dels nou dies següents a la publicació d'aquest edicte.  
  
Madrid, 15 de juny de 2017.- El director tècnic, secretari del procediment: Fernando de la Cueva Iranzo.